

REPUBLIKA HRVATSKA

ŽUPANIJSKO DRŽAVNO ODVJETNIŠTVO

U S P L I T U

Split, Gundulićeva 29,a

Temeljem članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine, broj 78/17 i 98/19 dalje Uredba) sukladno Oglasu za prijam u državnu službu na određeno vrijeme u Županijsko državno odvjetništvo u Splitu na radno mjesto državno odvjetnički savjetnik 1izvršitelj/ca objavljuje se,

OBAVIJEST

o opisu poslova, podacima o plaći radnog mjesta, sadržaju i načinu testiranja te pravnim izvorima za pripremu kandidata za testiranje

1. OPIS POSLOVA RADNOG MJESTA DRŽAVNOODVJETNIČKOG SAVJETNIKA

-pomaže državnom odvjetniku ili njegovom zamjeniku u radu, izrađuje nacrte odluka i drugih podnesaka te obavlja samostalno ili pod nadzorom i po uputama državnog odvjetnika ili njegovog zamjenika druge stručne poslove predviđene zakonom i propisima donesenim na osnovi zakona i godišnjim rasporedom poslova

2. PODACI O PLAĆI RADNOG MJESTA:

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Osnovica za izračun plaće propisana je Kolektivnim ugovorom za državne službenike i namještenike (Narodne novine, broj: 56/22, 127/22, 58/23, 128/23,29/24).

Koeficijent složenosti poslova za radno mjesto državnoodvjetnički savjetnik u županijskom državnom odvjetništvu propisan je u Tablici 2. Posebna radna mjesta u državno službi te iznosi 2,30 Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj: 22/2024).

4. SADRŽAJ I NAČIN TESTIRANJA:

Provjera znanja, sposobnosti i vještina kandidata te rezultata u dosadašnjem redu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu oglasa ( u daljnjem tekstu: Komisija).

Testiranju mogu pristupiti kandidati prijavljeni na oglas koji ispunjavaju formalne uvjete iz oglasa, a čije su prijave pravodobne i potpune.

Po dolasku na testiranje od kandidata će biti zatraženo predočenje odgovarajuće isprave radi utvrđivanja identiteta. Kandidati koji ne mogu dokazati identitet ne mogu pristupiti testiranju.

Testiranje se sastoji od provjere poznavanja organizacije rada u državnom odvjetništvu iz Zakona o državnom odvjetništvu i Poslovnika državnog odvjetništva-pisani dio, bez mogućnosti korištenja literature (prvi dio testiranja) te izrade pisane državnoodvjetničke odluke uz mogućnost korištenja zakonskih tekstova koje kandidati mogu donijeti na testiranje (drugi dio testiranja).

Za navedenu pisanu provjeru znanja iz područja organizacije rada u državnom odvjetništvu ispunjava se test s 10 pitanja te se dodjeljuje 1 bod za svaki točan odgovor, što znači da kandidat na ovom dijelu testiranja može ostvariti ukupno 10 bodova.

Zatim će kandidati pristupiti testiranju-izradi pisane državnoodvjetničke odluke prema anonimiziranom predlošku kaznenog državnoodvjetničkog predmeta. Ovoj provjeri mogu pristupiti samo kandidati koji su prethodno zadovoljili na pisanoj provjeri znanja. Tijekom ovog dijela testiranja (pisanja državnoodvjetničke odluke) kandidati mogu koristiti zakonske tekstove.

Za vrijeme pisane provjere kandidati ne smiju napuštati prostoriju u kojoj se obavlja testiranje i moraju isključiti mobitele. Kandidati koji bi se ponašali neprimjereno ili prekršili jedno od naprijed navedenih pravila biti će udaljeni s testiranja i njihov rad Komisija neće bodovati.

Smatra se da je kandidat koji je ostvario najmanje 5 bodova iz svakog dijela testiranja zadovoljio na testiranju.

Na razgovor (intervju) pozvati će se kandidati koji su ostvarili ukupno najviše bodova u prvoj i drugoj fazi testiranja i to prvih 10 kandidata. Svi kandidati koji dijele 10. mjesto nakon provedenog testiranja u prvoj i drugoj fazi pozvati će se na intervju.

Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi te rezultate ostvarene u njihovom dosadašnjem radu.

O rasporedu održavanja razgovora kandidati će biti na odgovarajući način obaviješteni, nakon provedenog testiranja. Razgovor s kandidatima posebno se boduje dodjeljivanjem određenog broja bodova o 0 do 10, a smatra se da je kandidat zadovoljio ako je dobio najmanje 5 bodova.

Nakon provedenog testiranja i razgovora (intervjua) Komisija utvrđuje rang – listu kandidata prema ukupnom broju ostvarenih bodova na testiranju i razgovoru (intervjuu).

Komisija županijskom državnom odvjetniku dostavlja izvješće o provedenom postupku koje potpisuju svi članovi Komisije. Uz izvješće se prilaže rang lista kandidata prema ukupnom broju bodova ostvarenih na testiranju i razgovoru ( intervjuu).

5. PRAVNI I DRUGI IZVORI ZA PRIPREMANJE KANDIDATA ZA PISANU PROVJERU ZNANJA SU:

Za poznavanje organizacije rada u državnom odvjetništvu:

1. Zakon o državnom odvjetništvu (Narodne novine broj 67/2018 i 21/2022)

2. Poslovnik državnog odvjetništva (Narodne novine broj 128/2019)

Za izradu državnoodvjetničke odluke:

1. Zakon o parničnom postupku ( "Narodne novine", broj: 53/1991, 91/1992, 58/1993, 112/1999, 88/2001, 117/2003, 88/2005, 2/2007, 84/2008, 96/2008, 123/2008, 57/2011, 148/2011, 25/2013, 89/2014, 70/2019, 80/2022, 114/2022.

2. Ovršni zakon ("Narodne novine" broj: 112/2012, 25/2013, 93/2014, 55/2016, 73/2017, 131/2020, 114/2022).

3. Zakon o obveznim odnosima ("Narodne novine" broj: 35/2005, 41/2008, 125/2011, 78/2015, 29/2018, 126/2021, 114/2022, 156/2022).

4. Zakon o vlasništvu i drugim stvarnim pravima ("Narodne novine" broj: 91/1996, 68/1998, 137/1999, 22/2000, 73/2000, 114/2001, 79/2006, 141/2006, 146/2008, 38/2009, 153/2009, 90/2010, 143/2012, 152/2014, 81/2015, 94/2017).

ŽUPANIJSKO DRŽAVNO ODVJTNIŠTVO U SPLITU